
Farmaan E Nabawi ((iShai ke: 

JA3 4_a aj ^ jj& (jA 

"Jisney taweez latkaya us ney shirk 

kiya." 

(Sahih: As-Silsilahtus Saheeha (496) 
Sahih Jamia Al-Sagheer (6394) 
Musnad Ahmed (4/156) Shoaib 
Arnoot ney is ki sanad ko qawi 
kaha hai (Al-Mausuaatul Hadees 

(17422) 


Ek doosra farmaan you hai ke: 

(4*a j (juaij it) 

"(Shirkiya) mantar, taweez aur 
muhabbat paidaa karne ke 
amliyaat Shirk hai." 

(Sahih: As-Silsilahtus Saheeha (331) 
Sahih At-Targheeb (3457) Abu 
Dawood (3883) Haakim (4/241) 

Hazrat Abu Basheer Ansari (Radhi 
Allahu Anhu) ka bayaan hai ke 
main ek safar mein Nabi ( (Ske 
saath tha, Aap ((siney ek qasid ke 
zariye hukm bhijwaya ke "kisi ount 
ke galey mein taa'nt ka koi haar 
rehne na diya jaye" ya Aap ((sSney 
farmaya ke "jahan kisi ount ke 
galey mein kisi qisam ka haar nazar 


aaye usey kaat diya jaye. M 
(Bukhaari (3005) Muslim: Kitabul 
Libaas, Musnad Ahmed (5/216) 
Abu Dawood (2552) 

Kuch ahle ilm Qur’aani Taweez ko 
jayiz qarar detey hai lekin darj zail 
woojohaat ki bina par is se bhi 
bachna hi behtar hai: 

•Taweez latkaney ki mumaniyat 
umoomi hai, is mein kisi cheez ki 
khususiyat ki koi daleel nahi hai. 

•Qur’aani taweez kal ko ghair 
Qur'aani taweez pehanney ka bhi 
zariya ban saktey hain. 


•Baitul'Khala (mubashirat, 
ahtelaam aur janabat aur haiz wa 
nifaas) wagera mein bhi Qur'aani 
aayaat ke taweez saath hi honge (jis 
se yaqeenan Quran ki be-hurmati 

hogi) 

•Quran se shifa hasil karne ka ek 
khaas tariqa hai aur wo yeh hai ke 
usey padh kar mareez par dum 
kiya jaaye, lehaza is aamal se 
tajawuz nahi karna chahiye. (Usool 
U1 Emaan Fee Zu’a Al-Kitaab Wa 
Al-Sunnah (Safa: 47)) 

(Ibraheem Nakhayi Rahimahullah) 
bayaan farmatey hain ke Sahaba e 
Kiraam (Radhi Allahu Anhum) 


Qur’aani aur ghair Qur’aani har 
qism ke taweez ko napasand 
farmatey they. (Musannaf Ibne Abi 
Shaiba (23933), (7/374) 

(Allamah Shamsh U1 Haq Azeem 
Aabadi Rahimahullah) inhune naql 
farmaya hai ke Qazi Abu Bakr Al- 
Arabi Rahimahullah jamia tirmidhi 
ki sharah mein farmatey hain: 
"Quran ko (taweez ki surat mein) 
latkana sunnat tariqa nahi, balke 
latkaney ke bajaye sunnat yeh hai 
ke usey padh kar nasihat haasil ki 

jaaye." 

(Awn Al-Mabood (10/250) 


(Shaykh Ibne Baaz Rahimahullah) 


Qur’an E Kareem ya jayiz duaon 
ke taweez ke mutalliq ahle ilm ka 
akhtilaaf hai, lekin sahih baat yeh 
hai ke yeh taweez bhi do wajhe se 
na-jayiz hai, ek yeh ke mumaaniyat 
ki ahadees mein umoom hai jo 
Qur'an aur ghair Qur'an dono 
tarha ke taweez ke liye aam hain, 
doosrey yeh ke zariya e shirk ki rok 
thaam (bhi zaroori hai) kuyn ke 
agar Qur'aani taweez ki ijaazat dey 
di jaye tou nateeja yeh nikleyga ke 
is mein doosrey taweez bhi mil 
jayengey aur you shirk ka 
darwaaza khul jayega, aur yeh baat 
maloom hi hai ke shirk aur gunhaa 
ke tamaam zariye ko rokna shariat 
ke ahem qawaaid mein sey hai. 


(Kitaab Ad-Dawah (Safa: 20)) 


(Shaykh Ibne Uthaymeen 
Rahimahullah) Qur'aani taweez sey 
rokney waalon ki baat hi haq sey 
ziyada qareeb aur sahih hai kuyn 
ke aisa karna Nabi ^sey saabit 
nahi, jab ke saabit yeh hai ke 
mareez par (Qur’aani aayaat aur 
masnoon wazayif ke saath) dum 
kiya jaye, lekin agar aayaat aur 
duaaon ko mareez ki gardan mein 
latkaya jaye, ya bazu par bandha 
jaye ya takiye ke neechey rakhwaya 
jaye tou yeh tamaam kaam na-jayiz 
hain kuyn ke inka koi saboot 
maujood nahi. (Majmu Fatawa 
Ibne Uthaymeen (1/139)) 


(Shaykh Saleh Al-Fauzaan 
Hafldahullah) Sahih rai yeh hai ke 
Qur’aani taweez latkana bhi mana 
hai, Shaykh Abdur Rahman Bin 
Hasan aur un sey pehley Shaykh 
Sulaimaan Bin Abdullah ney bhi is 
rai ko tarjee di hai. (Iaanatul 
Mustafeed Sharah Kitabut 
Tahweed 1/142)) 

)) Yahan yeh bhi yaad rahe ke 

Qur'aani taweez latkaney ka 
mazeed nukhsaan yeh hoga ke: 

•Allah( (*ko masaib wa takaleef 
door karney waala samhjney ke 
bajaye taweez ko sab kuch samhj 


liya jayega, 


•Bimaari mein Allah( (*sey dua 
mangney ya tabi ilaaj maalij karney 
ke bajaye mehz taweez hi par 
aitemaad kar liya jayega, halanke 
shariat mein bimaar ko Allah( (* 
sey duayen mangney aur tabi ilaaj 
maalij karney ki targheeb dilaayi 

gayi hai, 

•Taqdeer par emaan ke bajaye yeh 
yaqeen kar liya jayega ke taweez 
taqdeer bhi badal sakta hai. 

Yeh mehz imkanaat hi nahi balke 
jahan bhi taweez latkaney ki ijaazat 
di gayi hai wahan par yehi surat e 


haal hai ke log Allah ((*sey dua 
mangney aur masnoon azkaar o 
wazayif ki paabandi karney ki 
bajaye mehz takiye ke neechey 
taweez rakh leyna ya usey paani 
mein ghol kar pi leyna ya usey bazu 
par bandha leyney ko tarjeeh deyte 
hain, aur is tarha dua jaisi azeem 
ibadaat aur haqiqi wa sharayi 
tareeqe e ilaaj sey bhi mehroom ho 
jaatey hain, is liye bila-shubah jadu 
ya kisi bhi marz sey bachao ya ilaaj 
ke liye taweez latkaney ki ijaazat 
deyna durust nahi balke is ke 
baraks logon ko taweez utaar ney ki 
dawat deyni chahiye... 


IKitaab: Jadu Jinnaat Sey Bachao 


Ki Kitaab. Taleef: Hafiz Imran 
Ayiib Lahori (Hafidahullah) Safa: 

73-751 


Wazahat: Yeh article tayyar karne 
mein har tarha ki ghalti sey bachne 
ki puri koshis ki gayi, phir bhi 
insaan sey ghalti tou hoti hi hai, 
iska zimmedaar main (syed 
ibraheem salafi) hu, Shaykh ki 
ijazat sey yeh nahi likkha gay a 
lehaza is mein kisi bhi qism ki 
ghalti ke zimmedaar Shaykh nahi 
hai, kisi qism ki ghalti nazr aaye 



tou zaroor bataye. 
(syedibraheem766@ gmail.com) 


